Kolbrún Bergþórsdóttir skrifar 29. nóvember 2019 08:45 Hið myndræna hefur ratað í bækurnar , segir Steinunn G. Helgadóttir . vísir / eyþór Skáldsagan Sterkasta kona í heimi eftir Steinunni G. Helgadóttur fjallar um systkinin Gunnhildi og Eið sem eru mjög samrýmd en fara ólíkar leiðir í lífinu . Eiður verður friðsamur hugsjónamaður en Gunnhildur , sem býr yfir líkamlegum ofurkröftum , verður vinsæll líksnyrtir . Spurð af hverju hún haf i ákveðið að skrifa bók um konu sem býr yfir líkamlegum ofurstyrk segir Steinunn : „ Ég hef alltaf verið spennt fyrir öllum sem gera eitthvað sem á að vera ómögulegt . Á tímabili var ég mjög upptekin af Houdini en svo sá ég heimildarmyndina um Reyni sterka Leósson og skildi hvað þessi karl var lítið spennandi í samanburði við Reyni . Um kvöldið skrifaði ég fyrstu setninguna í bókinni og ákvað að söguhetjan yrði kona . Það breytti öllu , því kona með ofurkrafta notar þá öðru vísi en karl með ofurkrafta og hún lærir f ljótt að vera ekki að f líka þeim . Gunnhildur og Eiður alast upp við fremur erf iðar aðstæður og eru aðskilin þegar móðir þeirra deyr . Umhverfið ætlast til að þau séu á ákveðinn hátt en hvorugt passar í þau form . Hann , þessi friðarins maður sem hann er , verður forsprakki í tætingslegum hópi aðgerðasinna , fyrst og fremst kannski vegna þess að hann er mjög vel máli farinn og lítur vel út . Hún verður líksnyrtir vegna þess að hún vill að allar sögur endi vel . Það er sama hvað hefur gengið á í lífi þeirra einstaklinga sem hún snyrtir , hún sér til þess að endirinn verður góður . “ Í bókinni kynnist lesandinn sögu þeirra látnu einstaklinga sem Gunnhildur snyrtir . „ Þær sögur hugsa ég sem flökkusögur dagsins í dag en ýki þær nokkuð . Það dembast yfir okkur fréttir og upplýsingar af öllu tagi og maður reynir að skoða málin betur en kemst sjaldan til botns í þeim , það getur verið erfitt að sjá hvað er satt og hvað er lygi . Allt er svo mikið á yfirborðinu og oft verður maður bara að láta sér nægja að hafa gaman af því sem f lýtur þar . “ Í bókinni blandar Steinunn saman léttleika og því harmræna . „ Svona er lífið og það er erfitt að lýsa því öðruvísi , “ segir hún og bætir við : „ Talandi um Houdini , þá virðist líf hans hvorki hafa verið neitt sérstaklega fyndið né harmrænt og því óttalega ómerkilegt miðað við líf Reynis sterka þar sem við höfum grískan harmleik í gúmmískóm og lopapeysu . Þar er alvöru harmur en það er samt margt fyndið í þeirri sögu . “ Myndræn sýn Steinunn , sem er bæði rithöfundur og myndlistarkona , er spurð hvort hin myndræna sýn hljóti ekki að endurspeglast í bókum hennar . „ Jú , og ég átta mig æ betur á því . Facebook rifjar stundum upp gömul verk sem ég hef gert í myndlist og þá sé ég að þar hef ég verið að vinna mikið með orð og setningar , stundum klætt heilu rýmin með þeim og látið sýningargestum eftir að skapa myndirnar innra með sér . Hið myndræna hefur svo ratað í bækurnar og er þar sterkur þáttur . “